pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ทส.ร่วมกิจกรรมจิตอาสาพัฒนาภูมิทัศน์ริมฝั่งแม่น้ำเจ้าพระยา
วันพุธที่ 2 ตุลาคม 2562
รมว.ทส.ร่วมกิจกรรมจิตอาสาพัฒนาภูมิทัศน์ริมฝั่งแม่น้ําเจ้าพระยา
รมว.ทส.ร่วมกิจกรรมจิตอาสาพัฒนาภูมิทัศน์ริมฝั่งแม่น้ําเจ้าพระยา
รมว.ทส.ร่วมกิจกรรมจิตอาสาพัฒนาภูมิทัศน์ริมฝั่งแม่น้ําเจ้าพระยา
วันนี้ (2 ตุลาคม 2562) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยภริยา และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมกิจกรรมจิตอาสาพัฒนาภูมิทัศน์ริมฝั่งแม่น้ําเจ้าพระยา เพื่อถวายพระราชกุศลเนื่องในโอกาสวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันอาทิตย์ที่ 13 ตุลาคม 2562 วันคล้ายวันสวรรคตพระบาทสมเด็จ            พระจุลจอมเกล้าเจ้าอยู่หัว หรือวันปิยมหาราช ในวันพุธที่ 23 ตุลาคม 2562 และเนื่องในโอกาสพระบาทสมเด็จพระเจ้าอยู่หัวเสด็จพระราชดําเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 เพื่อแสดงความจงรักภักดีและน้อมสํานึกในพระมหากรุณาธิคุณอย่างหาที่สุดมิได้ โดยมี พลเอก ประยุทธ์ จันทร์โอชา นายกรัฐมนตรี พร้อมด้วยนางนราพร   จันทร์โอชา ภริยานายกรัฐมนตรี เป็นประธานฯ ณ บริเวณพื้นที่สวนสันติชัยปราการ ไปจนถึงท่าเรือพระอาทิตย์
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยภริยา ได้ร่วมกิจกรรมทําความสะอาดเขื่อนและทางเท้าริมน้ําเจ้าพระยา ทาสีเขื่อน เก็บขยะมูลฝอย กําจัดวัชพืช ตกแต่งต้นไม้ บริเวณพื้นที่สวนสันติชัยปราการ หลังจากนั้น เมื่อเสร็จกิจกรรมจิตอาสา ได้ลงเรือร่วมกับนายกรัฐมนตรีพร้อมภริยา และคณะเพื่อตรวจความเรียบร้อยของเส้นทางเสร็จพระราชดําเนินเลียบพระนครโดยขบวนพยุหยาตราทางชลมารคตลอดสองฝั่งแม่น้ําเจ้าพระยา เริ่มตั้งแต่สวนสันติชัยปราการ ท่าราชวรดิฐ สวนหลวงพระราม 8 ธนาคารแห่งประเทศไทยและท่าวาสุกร
การจัดกิจกรรมจิตอาสาฯ ครั้งนี้ มีผู้ทํากิจกรรมจิตอาสาประกอบด้วย ประธานรัฐสภา ประธานศาลฎีกาและภริยา ประธานวุฒิสภา ประธานองค์กรอิสระตามรัฐธรรมนูญและภริยา คณะรัฐมนตรีและคู่สมรส     ผู้บัญชาการทหารและตํารวจ ผู้ว่าราชการกรุงเทพมหานครและภริยา หัวหน้าส่วนราชการระดับปลัดกระทรวงหรือเทียบเท่า สมาชิกสภาผู้แทนราษฎร สมาชิกวุฒิสภา ผู้บริหารฝ่ายตุลาการ ผู้บริหารกรุงเทพมหานคร ผู้นําชุมชนและประชาชนในพื้นที่ใกล้เคียง และกําลังพลจิตอาสาของหน่วยงานต่าง ๆ กว่า 1,000 คน เข้าร่วมกิจกรรมฯ
รัฐบาลไทย-ข่าวทำเนียบรัฐบาล-รัฐมนตรีสุริยะฯ หารือร่วม รัฐมนตรีช่วยอุตฯ และการค้าของรัสเซีย
วันพุธที่ 14 สิงหาคม 2562
รัฐมนตรีสุริยะฯ หารือร่วม รัฐมนตรีช่วยอุตฯ และการค้าของรัสเซีย
รัฐมนตรีว่าการกระทรวงอุตสาหกรรม  ให้การต้อนรับรัฐมนตรีช่วยว่าการกระทรวงอุตสาหกรรมและการค้าแห่งสหพันธรัฐรัสเซีย และคณะ โดยได้หารือถึงแนวทางการพัฒนาอุตสาหกรรมร่วมกัน
วันนี้ (14 ส.ค.62) - รัฐมนตรีว่าการกระทรวงอุตสาหกรรม ให้การต้อนรับรัฐมนตรีช่วยว่าการกระทรวงอุตสาหกรรมและการค้าแห่งสหพันธรัฐรัสเซีย และคณะ โดยได้หารือถึงแนวทางการพัฒนาอุตสาหกรรมร่วมกัน โดยเฉพาะความร่วมมือว่าด้วยทวิภาคีไทย-รัสเซีย
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้การต้อนรับ Mr.Alexey Gruzdev รัฐมนตรีช่วยว่าการกระทรวงอุตสาหกรรมและการค้าแห่งสหพันธรัฐรัสเซียและคณะ ในโอกาสมาเยือนประเทศไทย
โดยได้มีการหารือในประเด็นที่เกี่ยวกับการจัดตั้งคณะทํางานร่วมกันเพื่อพัฒนาด้านอุตสาหกรรม ผลการประชุมคณะกรรมาธิการร่วมว่าด้วยความร่วมมือทวิภาคีไทย –รัสเซีย ครั้งที่ 7 (JIC7) รวมทั้งความสนใจของทางรัสเซีย
ต่อความร่วมมือในโครงการพัฒนาพื้นที่เขตเศรษฐกิจพิเศษ โดยเฉพาะ Territories of Advanced Development in the Russian Far East กับ EEC
โดยนายสุริยะ กล่าวว่า ไทยกับรัสเซียมีการทําการค้าร่วมกันมาอย่างยาวนาน โดยเฉพาะอย่างยิ่งทางรัสเซียมีความชํานาญทางด้านไอที และเทคโนโลยีใหม่ๆ ขณะที่ประเทศไทยก็มีระบบการขนส่งที่ใช้เทคโนโลยีขั้นสูง ซึ่งหวังเป็นอย่างยิ่งว่าความร่วมมือต่างๆ ที่จะเกิดขึ้นกับรัสเซียจะนํามาซึ่งการพัฒนาโครงสร้างพื้นฐานต่างๆ ของไทยได้
ขณะที่ Mr.Alexey Gruzdev รัฐมนตรีช่วยว่าการกระทรวงอุตสาหกรรมและการค้าแห่งสหพันธรัฐรัสเซีย ระบุว่า มีนักธุรกิจชาวรัสเซียจํานวนมากที่สนใจมาลงทุนในประเทศไทย โดยเฉพาะเกี่ยวกับโครงสร้างพื้นฐาน และระบบขนส่ง ซึ่งเชื่อว่าความร่วมมือในด้านต่างๆ ระหว่างไทยกับรัสเซีย จะที่เกิดขึ้นในอนาคต
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งเยียวยาจิตใจเด็ก 2 พี่น้อง ที่ผู้เป็นแม่ผูกคอเสียชีวิต ที่ จ.ตาก พร้อมเร่งช่วยเหลือเด็กหญิงวัย 12 ปี นอนป่วยติดเตียงช่วยเหลือตัวเองไม่ได้  ที่ จ.ตรัง
วันอังคารที่ 21 พฤศจิกายน 2560
รมว.พม. กําชับ จนท. เร่งเยียวยาจิตใจเด็ก 2 พี่น้อง ที่ผู้เป็นแม่ผูกคอเสียชีวิต ที่ จ.ตาก พร้อมเร่งช่วยเหลือเด็กหญิงวัย 12 ปี นอนป่วยติดเตียงช่วยเหลือตัวเองไม่ได้  ที่ จ.ตรัง
รมว.พม. กําชับ จนท. เร่งเยียวยาจิตใจเด็ก 2 พี่น้อง ที่ผู้เป็นแม่ผูกคอเสียชีวิต ที่ จ.ตาก พร้อมเร่งช่วยเหลือเด็กหญิงวัย 12 ปี นอนป่วยติดเตียงช่วยเหลือตัวเองไม่ได้ ครอบครัวมีฐานะยากจน ที่ จ.ตรัง
วันนี้ (21 พ.ย. 60) เวลา 07.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 758/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีหญิงรายหนึ่ง ก่อเหตุผูกคอเสียชีวิต ขณะอยู่บ้านเพียงลําพังกับลูก อีก 2 คน ด้านลูกชายคนโตวัย 6 ขวบ เข้ามาเห็นเหตุการณ์ จึงพยายามช่วยเหลือใช้มีดตัดเชือกให้ แต่ผู้เป็นแม่เสียชีวิตแล้ว ด้านลูกคนเล็กรีบไปเปิดนมแม่กินด้วยความหิว โดยที่ไม่ทราบว่าผู้เป็นแม่ได้เสียชีวิตแล้ว ครอบครัวมีฐานะยากจน ที่อําเภอท่าสองยาง จังหวัดตาก นั้น ตนได้กําชับให้พัฒนาสังคมและความมั่นคงของมนุษย์จังหวัดตาก (พมจ.ตาก) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กของกระทรวง พม. พร้อมมอบสิ่งของเครื่องใช้ที่จําเป็น และอุปกรณ์การศึกษา อีกทั้ง ประสานหน่วยงานที่เกี่ยวข้องในพื้นที่เร่งเยียวยาฟื้นฟูสภาพจิตใจเด็กทั้ง 2 คน อย่างใกล้ชิดโดยด่วน เพื่อให้สามารถกลับมาใช้ชีวิตได้อย่างปกติสุขในสังคม อีกทั้ง ดูแลเรื่องการศึกษาของเด็กทั้ง 2 คนอย่างต่อเนื่องในระยะยาว รวมทั้ง การให้คําปรึกษาแนะนําในเรื่องสวัสดิการสังคมแก่ครอบครัว เพื่อขอรับสิทธิ ตามกฎหมายตามความเหมาะสม พร้อมร่วมกันหารือแนวทางการช่วยเหลือในระยะยาวต่อไป
พลตํารวจเอก อดุลย์กล่าวเพิ่มเติมว่า สําหรับกรณีเด็กหญิงวัย 12 ปี สําลักอาหารอุดตันหลอดลม จนอาการช็อกหมดสติ กลายเป็นเจ้าหญิงนิทรานานกว่า 2 ปี นอนป่วยติดเตียง ช่วยเหลือตัวเองไม่ได้ ต้องให้อาหาร ทางสายยาง โดยอาศัยอยู่กับแม่ ยาย และน้องชายอีก 1 คน ครอบครัวมีฐานะยากจน ไม่มีเงินเพียงพอค่ารักษาพยาบาล ที่อําเภอย่านตาขาว จังหวัดตรัง นั้น ตนได้กําชับให้พัฒนาสังคมและความมั่นคงของมนุษย์จังหวัดตรัง (พมจ.ตรัง) พร้อมด้วยหน่วยงานที่เกี่ยวข้องในพื้นที่สังกัดกระทรวง พม. ลงพื้นที่เพื่อตรวจสอบข้อเท็จจริงและประเมินทางสังคม ของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลเด็กหญิง คนดังกล่าวอย่างใกล้ชิด รวมทั้ง การให้คําปรึกษาแนะนําในเรื่องสวัสดิการสังคมแก่ครอบครัว เพื่อขอรับสิทธิ ตามกฎหมายตามความเหมาะสม พร้อมให้คําปรึกษาแนะนําแก่ครอบครัวดังกล่าวในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงในระยะยาวต่อไป
รัฐบาลไทย-ข่าวทำเนียบรัฐบาล-มท. ขอความร่วมมือสถานบริการหรือสถานประกอบการที่เปิดให้บริการในลักษณะที่คล้ายกับสถานบริการงดหรือลดกิจกรรมบันเทิงในช่วงพระราชพิธีถวายพระเพลิงพระบรมศพฯ
วันพฤหัสบดีที่ 5 ตุลาคม 2560
มท. ขอความร่วมมือสถานบริการหรือสถานประกอบการที่เปิดให้บริการในลักษณะที่คล้ายกับสถานบริการงดหรือลดกิจกรรมบันเทิงในช่วงพระราชพิธีถวายพระเพลิงพระบรมศพฯ
กระทรวงมหาดไทยขอความร่วมมือสถานบริการหรือสถานประกอบการที่เปิดให้บริการในลักษณะที่คล้ายกับสถานบริการงดหรือลดกิจกรรมบันเทิงในช่วงพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันนี้ (5 ต.ค.60) ที่กระทรวงมหาดไทยนายฉัตรชัย พรหมเลิศ ปลัดกระทรวงมหาดไทยเปิดเผยว่า ตามที่สํานักเลขาธิการคณะรัฐมนตรีได้แจ้งการดําเนินการเรื่องต่าง ๆ ที่เกี่ยวข้องกับงานพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ตามที่คณะรัฐมนตรีมีมติเมื่อวันที่ 26 กันยายน 2560 ซึ่งมีความเกี่ยวข้องกับแนวทางการปฏิบัติของสถานบริการหรือสถานประกอบการที่เปิดให้บริการในลักษณะที่คล้ายกับสถานบริการ ในช่วงเดือนตุลาคม 2560 ซึ่งจะมีการจัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
เพื่อให้การปฏิบัติเป็นไปด้วยความเรียบร้อย และเป็นไปในแนวทางเดียวกัน กระทรวงมหาดไทย โดยกรมการปกครอง จึงได้แจ้งให้ทุกจังหวัดดําเนินการขอความร่วมมือผู้ประกอบการสถานบริการ ตามพระราชบัญญัติสถานบริการ พ.ศ.2509 และสถานประกอบการที่เปิดให้บริการในลักษณะที่คล้ายกับสถานบริการ งดหรือลดกิจกรรมบันเทิง เช่น การแสดงดนตรี หรือการเต้นรํา ในช่วงเดือนตุลาคม 2560 ตามช่วงเวลา และรูปแบบที่เหมาะสม โดยคํานึงถึงความรู้สึกของประชาชน และสําหรับกรณีการจัดกิจกรรมงานรื่นเริงต่าง ๆ ขอให้ชะลอไว้ก่อน และสําหรับการจัดงานหรือกิจกรรมที่ได้มีการเตรียมการไว้ก่อนแล้ว เช่น งานมงคลสมรส ยังสามารถจัดได้ตามปกติ โดยขอให้จัดในสถานที่ปิด และหากพี่น้องประชาชนต้องการสอบถามข้อมูลเพิ่มเติมเกี่ยวกับการปฏิบัติตนในช่วงพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร สามารถติดต่อสอบถามได้ทางสายด่วน 1441 หรือดูรายละเอียดทางเว็บไซต์www.kingrama9.net
ครั้งที่ 144/2560
รัฐบาลไทย-ข่าวทำเนียบรัฐบาล-พิธีพระราชทานปริญญาบัตรมหาวิทยาลัยราชภัฏเขตภาคเหนือ
วันพุธที่ 8 พฤศจิกายน 2560
พิธีพระราชทานปริญญาบัตรมหาวิทยาลัยราชภัฏเขตภาคเหนือ
สมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จพระราชดําเนินในพิธีพระราชทานปริญญาบัตรแก่ผู้สําเร็จการศึกษาจากมหาวิทยาลัยราชภัฏเขตภาคเหนือ ประจําปีการศึกษา 2558-2559 จํานวน 23,921 คน ระหว่างวันที่ 6-10 พฤศจิกายน 2560
จังหวัดเชียงใหม่ - เมื่อวันจันทร์ที่ 6 พฤศจิกายน 2560 สมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จพระราชดําเนินในพิธีพระราชทานปริญญาบัตรแก่ผู้สําเร็จการศึกษาจากมหาวิทยาลัยราชภัฏเขตภาคเหนือ ประจําปีการศึกษา 2558-2559 จํานวน 23,921 คน ระหว่างวันที่ 6-10 พฤศจิกายน 2560 ณ หอประชุมทีปังกรรัศมีโชติ มหาวิทยาลัยราชภัฏเชียงใหม่ ศูนย์แม่ริม
วันแรก: วันจันทร์ที่ 6 พฤศจิกายน 2560
ผู้สําเร็จการศึกษาที่เข้ารับพระราชทานปริญญาบัตรในวันแรก ประกอบด้วยมหาวิทยาลัยราชภัฏเชียงใหม่ จํานวน 4,951 คน โดยมี พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ พร้อมด้วย ดร.สุภัทร จําปาทอง เลขาธิการคณะกรรมการการอุดมศึกษา, ดร.ถนอม อินทรกําเนิด นายกสภามหาวิทยาลัยราชภัฏเชียงใหม่, ผศ.พรพิมล วงศ์สุข รักษาราชการแทนอธิการบดีมหาวิทยาลัยราชภัฏเชียงใหม่ ตลอดจนคณะผู้บริหารมหาวิทยาลัย นักศึกษา และประชาชน ร่วมเฝ้าฯ รับเสด็จ
วันที่สอง: วันอังคารที่ 7 พฤศจิกายน 2560
ผู้สําเร็จการศึกษาที่เข้ารับพระราชทานปริญญาบัตรในวันที่สอง เขตภาคเหนือ (วันอังคารที่ 7 พฤศจิกายน 2560) ประกอบด้วยมหาวิทยาลัยราชภัฏพิบูลสงคราม 3,287 คน และมหาวิทยาลัยราชภัฏเพชรบูรณ์ 1,904 คน รวมทั้งสิ้น 5,191 คน โดยมี นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วย ดร.สุภัทร จําปาทอง เลขาธิการคณะกรรมการการอุดมศึกษา, ดร.สมบูรณ์ เสงี่ยมบุตร นายกสภามหาวิทยาลัยราชภัฏพิบูลสงคราม, ดร.สาคร สร้อยสังวาลย์ อธิการบดีมหาวิทยาลัยราชภัฏพิบูลสงคราม, รศ.ดร.สมเจตน์ ภูศรี นายกสภามหาวิทยาลัยราชภัฏเพชรบูรณ์, ผศ.ดร.ประยูร ลิ้มสุข รักษาราชการแทนอธิการบดีมหาวิทยาลัยราชภัฏเพชรบูรณ์ ตลอดจนคณะผู้บริหารมหาวิทยาลัย นักศึกษา และประชาชน ร่วมเฝ้าฯ รับเสด็จ
กลุ่มประชาสัมพันธ์ สํานักงานรัฐมนตรี
รัฐบาลไทย-ข่าวทำเนียบรัฐบาล-มอบโล่บุคลากร
วันอังคารที่ 30 พฤษภาคม 2560
มอบโล่บุคลากร
นายแพทย์โสภณ เมฆธน ปลัดกระทรวงสาธารณสุข มอบโล่และใบประกาศเกียรติคุณแก่บุคลากรกระทรวงสาธารณสุข (โรงพยาบาลทองผาภูมิ) ที่ให้ความช่วยเหลือผู้บาดเจ็บจากอุบัติเหตุรถเก๋งชนท้ายรถพ่วง มีผู้บาดเจ็บติดภายในรถเก๋ง ระหว่างเดินทางไปสอนการปฐมพยาบาลเบื้องต้น
นายแพทย์โสภณ เมฆธน ปลัดกระทรวงสาธารณสุข มอบโล่และใบประกาศเกียรติคุณแก่บุคลากรกระทรวงสาธารณสุข (โรงพยาบาลทองผาภูมิ) ที่ให้ความช่วยเหลือผู้บาดเจ็บจากอุบัติเหตุรถเก๋งชนท้ายรถพ่วง มีผู้บาดเจ็บติดภายในรถเก๋ง ระหว่างเดินทางไปสอนการปฐมพยาบาลเบื้องต้นให้กับโครงการสุขศาลาพระราชทาน โดยมี นายแพทย์มรุต จิรเศรษฐสิริ หัวหน้าผู้ตรวจราชการกระทรวงสาธารณสุขและผู้ตรวจราชการกระทรวง เขตสุขภาพที่ 4 ร่วมแสดงความยินดี ที่ห้องชัยนาทนเรนทร ตึก สป.สธ. ******* พฤษภาคม 2560
รัฐบาลไทย-ข่าวทำเนียบรัฐบาล-กรม สบส. นำเสนอนวัตกรรมอุปกรณ์กดเจลล้างมือแบบไม่สัมผัสมือ ป้องกันการติดเชื้อโควิด-19 [กระทรวงสาธารณสุข]
วันพฤหัสบดีที่ 7 พฤษภาคม 2563
กรม สบส. นําเสนอนวัตกรรมอุปกรณ์กดเจลล้างมือแบบไม่สัมผัสมือ ป้องกันการติดเชื้อโควิด-19 [กระทรวงสาธารณสุข]
กรม สบส. นําเสนอนวัตกรรมอุปกรณ์กดเจลล้างมือแบบไม่สัมผัสมือ ป้องกันการติดเชื้อโควิด-19
กรมสนับสนุนบริการสุขภาพ (สบส.) จัดทําต้นแบบอุปกรณ์เจลล้างมือไม่สัมผัสแบบแมนนวล และเครื่องกดเจลล้างมือไม่สัมผัสแบบอัตโนมัติ ป้องกันการสัมผัสจากมือ ด้วยวัสดุและอุปกรณ์ที่หาได้ ใช้งานง่าย ป้องกันการติดเชื้อโควิด-19
นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า จากสถานการณ์โรคติดเชื้อไวรัสโคโรนา 2019 (COVID-19) หน่วยงานต่างๆ มีการตั้งจุดเจลแอลกอฮอล์ล้างมือ บริเวณทางเข้าอาคาร เพื่อให้บุคลากรและผู้ที่เกี่ยวข้องใช้ทําความสะอาดมือก่อนเข้าอาคาร เพื่อป้องกันโรคโควิด-19 ทั้งนี้ เพื่อเพิ่มความสะดวกและป้องกันการสัมผัสมือ กรมสนับสนุนบริการสุขภาพจึงได้ออกแบบนวัตกรรมและอุปกรณ์ในการป้องกันการติดเชื้อไวรัสโคโรนา 2019 (COVID-19) เป็นอุปกรณ์กดเจลล้างมือแบบไม่สัมผัสมือที่ใช้กับขวดแอลกอฮอล์เจล เพื่อลดการสัมผัสด้วยการใช้มือกด โดยหน่วยงานภาครัฐและเอกชน โรงพยาบาล คลินิก ร้านอาหาร ตลาดสด ตลาดนัด สถานประกอบการต่างๆ สามารถนําไปใช้ได้ ด้วยอุปกรณ์ที่ได้มาตรฐานและใช้งานได้ง่าย
นายอดุลย์ ขมิ้นเขียว ผู้อํานวยการศูนย์สนับสนุนบริการสุขภาพที่ 9 กล่าวว่า กรมสนับสนุนบริการสุขภาพ โดยศูนย์สนับสนุนบริการสุขภาพที่ 9 ได้ประดิษฐ์นวัตกรรมและอุปกรณ์เครื่องกดเจลล้างมือ ไม่สัมผัสมือโดยจัดทํา 2 แบบ คือ 1) อุปกรณ์กดเจลล้างมือไม่สัมผัสแบบแมนนวล รายการวัสดุอุปกรณ์ประเภท น็อต เหล็กประเภทต่างๆ ล้อประคอง สปริง เป็นต้น การใช้งานให้ใช้เท้าเหยียบที่แผ่นเหล็กด้านล่าง ตัวเหล็กที่ยึดไว้กับหัวปั้มเจลแอลกอฮอล์จะถูกกดลง เจลแอลกอฮอล์ก็จะไหลออกมาจากขวด ลดการสัมผัสโดยการใช้มือกด 2) เครื่องกดเจลล้างมือไม่สัมผัสแบบอัตโนมัติ ใช้วัสดอุปกรณ์ประเภทแผ่นอะคริลิค สวิตซ์ เซ็นเซอร์ น้ํายาประสาน วัสดุมอเตอร์ เป็นต้น โดยใช้วิธีการประกอบแผ่นอะคริลิค ประกอบให้ได้ตามโครงสร้าง นําระบบเซ็นเซอร์ แผงวงจร มอเตอร์ติดตั้งในเครื่อง และติดตั้งเจลแอลกอฮอล์ล้างมือ การใช้งานเมื่อยื่นมือเข้ามาในระยะที่ตั้งค่าเซนเซอร์ไว้ เซ็นเซอร์จะทํางานโดยสั่งมอเตอร์ที่ยึดไว้กับหัวปั้มเจลให้กดลง และเจลแอลกอฮอล์ก็จะไหลออกมาจากขวด โดยอุปกรณ์กดเจลล้างมือแบบไม่สัมผัสมือทั้ง 2 แบบสามารถหาวัสดุอุปกรณ์ได้ ใช้ต้นทุนที่ไม่แพง วัสดุใช้ง่าย ปลอดภัย เคลื่อนย้ายได้สะดวก นําไปใช้ได้ในหลายจุด และสามารถนําไปใช้ได้จริง
สําหรับหน่วยงานที่สนใจสามารถดาวน์โหลดเอกสารนวัตกรรมและอุปกรณ์การป้องกันโรคติดเชื้อไวรัสโคโรนา 2019 (COVID-19) อุปกรณ์กดเจลล้างมือไม่สัมผัสแบบแมนนวล และเครื่องกดเจลล้างมือ ไม่สัมผัสแบบอัตโนมัติได้ทางเว็บไซต์ของศูนย์สนับสนุนบริการสุขภาพที่ 9 กรมสนับสนุนบริการสุขภาพ (http://do9.new.hss.moph.go.th:8080/index.php/เอกสารดาวน์โหลด) หรือโทรสอบถามรายละเอียดเพิ่มเติมได้ที่หมายเลขโทรศัพท์ 044-212179
7 พฤษภาคม 2563
รัฐบาลไทย-ข่าวทำเนียบรัฐบาล-ไทยย้ำความสำคัญของการสร้างความเชื่อมโยงทุกมิติ บนพื้นฐานกติกาที่รักษาผลประโยชน์ และเคารพสิทธิของทุกฝ่าย
วันจันทร์ที่ 19 มีนาคม 2561
ไทยย้ําความสําคัญของการสร้างความเชื่อมโยงทุกมิติ บนพื้นฐานกติกาที่รักษาผลประโยชน์ และเคารพสิทธิของทุกฝ่าย
ไทยย้ําความสําคัญของการสร้างความเชื่อมโยงทุกมิติ บนพื้นฐานกติกาที่รักษาผลประโยชน์ และเคารพสิทธิของทุกฝ่าย
วันนี้ (18 มี.ค. 2561) เวลา 08.40 น. พลเอก ประยุทธ์ จันทร์โอชา นายกรัฐมนตรีกล่าวถ้อยแถลงในการประชุม สุดยอดอาเซียน – ออสเตรเลีย สมัยพิเศษ 2018 แบบเต็มคณะ ในหัวข้อ “การส่งเสริมความมั่นคงและความมั่งคั่ง ในภูมิภาค” ณ ศูนย์การประชุมนานาชาตินครซิดนีย์ โดยพลโท วีรชน สุคนธปฏิภาค รองโฆษกประจําสํานัก นายกรัฐมนตรี สรุปสาระสําคัญ ดังนี้
การประชุมสุดยอดอาเซียน – ออสเตรเลีย สมัยพิเศษ 2018 แบบเต็มคณะ ในหัวข้อ “การส่งเสริมความมั่นคงและ ความมั่งคั่งในภูมิภาค แบ่งเป็น 3 วาระ ได้แก่ การมีส่วนร่วมระหว่างอาเซียนกับออสเตรเลีย การส่งเสริมหุ้นส่วน ทางเศรษฐกิจระหว่างอาเซียนและออสเตรเลีย และ ความร่วมมือเพื่อต่อต้านการก่อการร้ายสากลระหว่างอาเซียน-ออสเตรเลีย
การเสริมสร้างความเป็นหุ้นส่วนทางยุทธศาสตร์ระหว่างอาเซียนกับออสเตรเลีย เพื่อสร้างความมั่นคง และความมั่งคั่งในภูมิภาคให้มีความสมบูรณ์มากยิ่งขึ้น โดยตั้งอยู่บนพื้นฐาน 3 ปัจจัยหลัก ได้แก่ (1) ความใกล้ชิด ที่ทําให้ความสัมพันธ์ระหว่างกันได้พัฒนาเชิงบวกในทุกมิติ (2) อาเซียนและออสเตรเลียมีผลประโยชน์ร่วมกัน เชิงยุทธศาสตร์ในภูมิภาคอินโด-แปซิฟิก โดยกลุ่มประเทศขนาดกลางควรหันหน้าเข้าหากัน เพื่อช่วยให้อินโด-แปซิฟิกเป็นภูมิภาคที่เปิดกว้าง อยู่บนพื้นฐานของกติกาที่จะรักษาผลประโยชน์ และเคารพสิทธิของทุกฝ่าย (3) การส่งเสริมความเชื่อมโยงระหว่างประชาชน โดยเฉพาะความร่วมมือในด้านการศึกษา และความมั่นคงของมนุษย์
การส่งเสริมหุ้นส่วนทางเศรษฐกิจระหว่างอาเซียนและออสเตรเลีย นายกรัฐมนตรีเสนอว่าอาเซียนควรให้ ความสําคัญกับการส่งเสริมความเชื่อมโยงด้านโครงสร้างพื้นฐาน การขนส่ง และด้านดิจิทัล รวมถึงส่งเสริมศักยภาพ และโอกาสของผู้ประกอบการ MSMEs และส่งเสริมการเติบโตทางเศรษฐกิจที่มีความยั่งยืน
การก่อการร้ายสากลการเผยแพร่ลัทธิและแนวคิดที่ยึดหลักความรุนแรง และแนวคิดสุดโต่งที่นิยมใช้ความรุนแรง ถือเป็นภัยคุกคามข้ามพรมแดนที่สําคัญ โดยไทยเห็นควรส่งเสริมความร่วมมือด้านการแลกเปลี่ยนข่าวกรอง เสริมสร้างระบบการบริหารจัดการชายแดนในอาเซียนและภูมิภาค
นอกจากนี้ นายกรัฐมนตรียังได้เสนอให้ อาเซียนและออสเตรเลียร่วมมือกันสร้างโครงสร้างพื้นฐานด้าน ความมั่นคงทางไซเบอร์และมีส่วนร่วมในการพัฒนากฎกติกาสากล
********************************************
รัฐบาลไทย-ข่าวทำเนียบรัฐบาล-รอง นรม.จุรินทร์ฯ กำหนด12 มาตรการแก้ปัญหาคุกคามทางเพศในที่ทำงาน เตรียมชง ครม.เห็นชอบ
วันจันทร์ที่ 13 มกราคม 2563
รอง นรม.จุรินทร์ฯ กําหนด12 มาตรการแก้ปัญหาคุกคามทางเพศในที่ทํางาน เตรียมชง ครม.เห็นชอบ
นายจุรินทร์ ลักษณวิศิษฏ์ รองนายกรัฐมนตรี กําหนด 12 มาตรการแก้ปัญหาคุกคามทางเพศในที่ทํางาน เตรียมชง ครม.เห็นชอบ
วันนี้ (13 ม.ค. 63) เวลา 15.00 น. ณ ห้อง 301 ตึกบัญชาการ 1 ทําเนียบรัฐบาล นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะกรรมการส่งเสริมความเท่าเทียมระหว่างเพศ โดยมีนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธาน ซึ่งที่ประชุมเห็นชอบ 12 มาตรการในการป้องกันและแก้ไขปัญหาการล่วงละเมิดหรือคุกคามทางเพศในที่ทํางาน ประกอบด้วย 1) หน่วยงานต้องประกาศเจตนารมณ์เป็นลายลักษณ์อักษรถึงการป้องกันและแก้ไขปัญหา 2) จัดทําแนวทางปฏิบัติเพื่อป้องกันและแก้ปัญหา 3) หน่วยงานต้องแสดงเจตนารมย์ในการส่งเสริมความเท่าเทียมระหว่างบุคคล 4) หน่วยงานต้องสร้างสภาพแวดล้อมที่ดีโดยคํานึงถึงพื้นที่ปลอดภัยในหน่วยงานเช่นจัดห้องทํางานที่เปิดโล่ง มองเห็นกันได้ชัดเจน 5) กําหนดกลไกการร้องทุกข์ภายในหน่วยงาน เช่น ฝ่ายการเจ้าหน้าที่ฝ่ายกฎหมายหรือกลุ่มคุ้มครองคุณธรรมจริยธรรม 6) มีทางเลือกกระบวนการแก้ไขปัญหาอย่างไม่เป็นทางการ 7) การดําเนินการแก้ไขปัญหาต้องทําอย่างจริงจังและทันที 8) กรณีที่มีการร้องเรียนให้หัวหน้าหน่วยงานดําเนินการแต่งตั้งคณะทํางานทราบข้อเท็จจริง 9) หน่วยงานมีมาตรการคุ้มครองผู้ร้องเรียนและผู้เป็นพยาน 10) หน่วยงานต้องมีมาตรการคุ้มครองผู้ถูกกล่าวหา 11) หน่วยงานต้องรายงานผลการดําเนินงานตามแนวปฏิบัติป้องกันและแก้ไขปัญหาการล่วงละเมิดหรือคุกคามทางเพศในการทํางานอย่างต่อเนื่องสําหรับหน่วยงานภาครัฐให้รายงานต่อผู้บริหารด้านเสริมสร้างบทบาทหญิงชาย 12) ศูนย์ประสานการป้องกันและแก้ไขปัญหาการล่วงละเมิดหรือคุกคามทางเพศในการทํางาน (ศปคพ.) เพื่อทําหน้าที่เป็นศูนย์กลางในการประสานงานทั้งภาครัฐและเอกชนโดยรายงานต่อคณะกรรมการส่งเสริมความเท่าเทียมระหว่างเพศอย่างน้อยปีละหนึ่งครั้ง
มากไปกว่านั้น นายจุรินทร์ได้สั่งการให้เร่งดําเนินการรณรงค์ส่งเสริมความเข้าใจเรื่องความเสมอภาคระหว่างเพศ โดยจะผนึกกําลังรัฐเอกชนจัดกิจกรรมการยุติการเลือกปฏบัติด้วยเหตุแห่งเพศ ครอบคลุมประเด็น อาทิ การกีดกันการจ้างงาน การเลื่อนขั้นเลื่อนตําแหน่ง การล่วงละเมิดทางเพศในที่ทํางาน
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ร่วมมอบโฉนดที่ดินคืนความเป็นธรรมให้แก่ประชาชนในพื้นที่จังหวัดเลย เพื่อแก้ปัญหาความเดือดร้อนจากหนี้นอกระบบ
วันพฤหัสบดีที่ 29 พฤศจิกายน 2561
ปลัดกระทรวงยุติธรรม ร่วมมอบโฉนดที่ดินคืนความเป็นธรรมให้แก่ประชาชนในพื้นที่จังหวัดเลย เพื่อแก้ปัญหาความเดือดร้อนจากหนี้นอกระบบ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ร่วมมอบโฉนดที่ดิน “คืนความสุขให้ประชาชน ลดความเหลื่อมล้ําของสังคม” ให้แก่ประชาชน ครั้งที่ ๕
เมื่อวันพุธที่ ๒๘ พฤศจิกายน ๒๕๖๑ เวลา ๑๐.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ร่วมมอบโฉนดที่ดิน “คืนความสุขให้ประชาชน ลดความเหลื่อมล้ําของสังคม”
ให้แก่ประชาชน ครั้งที่ ๕
เพื่อแก้ปัญหาความเดือดร้อนของประชาชนจากหนี้นอกระบบ โดยสามารถคืนความสุขแก่ประชาชน
ได้จํานวน ๒,๐๑๒ ราย เป็นโฉนดที่ดิน ๑,๗๗๓ ฉบับ เนื้อที่รวมกว่า ๕,๘๐๐ ไร่
รวมทั้งทรัพย์สินอื่นๆ มูลค่าทั้งสิ้น ๓,๔๒๔ ล้านบาท
โดยมี พลเอกประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธาน
ณ โรงเรียนเลยพิทยาคม อําเภอเมือง จังหวัดเลย
สําหรับพิธีมอบโฉนดที่ดินให้กับประชาชนในพื้นที่จังหวัดเลย
เป็นนโยบายของ พล.อ.ประยุทธ์ จันทร์โอชา นายกรัฐมนตรี ที่ได้มอบหมายให้หน่วยงานฝ่ายความมั่นคง
ฝ่ายเศรษฐกิจและฝ่ายกฎหมาย ได้ร่วมกันแก้ปัญหาความเดือดร้อนของประชาชนจากหนี้นอกระบบ
โดยใช้มาตรการเจรจาไกล่เกลี่ย และมาตรการทางกฎหมายควบคู่กันไป
เพื่อบรรเทาความเดือดร้อนและคืนความเป็นธรรมให้กับประชาชนที่มีรายได้น้อย
และต้องสูญเสียที่ดินให้กับนายทุนอย่างไม่เป็นธรรม เพื่อให้ประชาชนกลับมามีที่ดินทํากินของตนเองได้ดั่งเดิม
ทั้งนี้ ที่ผ่านมาการดําเนินงานเป็นการบูรราการทุกหน่วยงาน รวมถึงกระทรวงยุติธรรม
ในการแก้ไขปัญหา ทั้งการเจรจาไกล่เกลี่ย การบังคับใช้กฎหมาย โดยสามารถคืนทรัพย์สินให้กับประชาชน
พร้อมกันทั่วประเทศแล้วจํานวน ๕ ครั้ง มูลค่ารวม ๑๓,๗๓๖ ล้านบาท
เป็นโฉนดที่ดิน ๙,๕๒๖ ฉบับ พื้นที่ ๓๑,๘๓๘ ไร่
รัฐบาลไทย-ข่าวทำเนียบรัฐบาล-โฆษกรัฐบาลเผย สถานการณ์จ้างงานของไทยดีขึ้นต่อเนื่องและประชาชนให้ความเชื่อมั่น สอดคล้องกับเศรษฐกิจช่วงขาขึ้น
วันเสาร์ที่ 22 เมษายน 2560
โฆษกรัฐบาลเผย สถานการณ์จ้างงานของไทยดีขึ้นต่อเนื่องและประชาชนให้ความเชื่อมั่น สอดคล้องกับเศรษฐกิจช่วงขาขึ้น
พลโท สรรเสริญฯ โฆษกประจําสํานักนายกรัฐมนตรี เผย สถานการณ์จ้างงานของไทยดีขึ้นต่อเนื่องและประชาชนให้ความเชื่อมั่น สอดคล้องกับเศรษฐกิจช่วงขาขึ้น ย้ํามุ่งส่งเสริมให้คนไทยมีงานทํา เข้าถึงแหล่งงานและข่าวสารได้สะดวก
วันนี้ (22 เม.ย.60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ขณะนี้สถานการณ์การเลิกจ้างงานของไทยมีแนวโน้มดีขึ้นอย่างต่อเนื่อง และประชาชนมีงานทําเพิ่มขึ้นจากมาตรการส่งเสริมการจ้างงานของรัฐบาล โดยในเดือน มี.ค.60 มีตัวเลขการบรรจุงาน 26,209 คน เพิ่มขึ้นจากเดือน ก.พ.60 ร้อยละ 10.97 ขณะที่จํานวนผู้ประกันตนหรือแรงงานในระบบรายใหม่เดือน มี.ค.ก็เพิ่มขึ้นจากเดือนก่อนหน้าถึงกว่า 32,794 คน
“รัฐบาลพยายามควบคุมอัตราการว่างงานให้อยู่ในระดับที่เหมาะสม โดยปัจจุบันสถานการณ์การจ้างงานอยู่ในภาวะปกติ สอดคล้องกับดัชนีความเชื่อมั่นเกี่ยวกับโอกาสการมีงานทําของประชาชนที่เพิ่มขึ้นจากระดับ 70.3 ในเดือน ก.พ. เป็น 71.4 ในเดือนมี.ค. และดัชนีความเชื่อมั่นผู้บริโภคเดือนล่าสุดที่สูงสุดในรอบ 2 ปี สิ่งนี้เป็นปัจจัยหนึ่งที่สะท้อนให้เห็นว่า ไทยเป็นประเทศที่มีความทุกข์ยากน้อยที่สุดในโลกจากการจัดอันดับของสํานักข่าวต่างประเทศ”
ทั้งนี้ พลเอก ประยุทธ์ จันทร์โอชา นายกรัฐมนตรี ได้ติดตามข้อมูลสถานการณ์ด้านเศรษฐกิจและแรงงานอย่างต่อเนื่อง โดยระบุว่าเศรษฐกิจเริ่มปรับตัวดีขึ้นจากความร่วมมือของทุกฝ่าย และต้องการส่งเสริมให้คนไทยมีงานทํา เพื่อให้มีรายได้เลี้ยงดูตนเอง ครอบครัว และยกระดับเศรษฐกิจของประเทศ จึงพยายามอย่างมากที่จะทําให้พี่น้องแรงงานเข้าถึงการจ้างงานที่สะดวกรวดเร็ว เช่น จัดตั้งศูนย์บริการจัดหางานเพื่อคนไทย 77 แห่งทั่วประเทศ จัดกิจกรรมนัดพบแรงงาน จ้างงานผู้สูงอายุ บริการแนะแนวอาชีพ จัดตั้งกองทุนเพื่อผู้รับงานไปทําที่บ้าน และบริการจัดหางานบนมือถือผ่าน Smart Job Application เป็นต้น
“ส่วนการเข้าถึงข้อมูลข่าวสารด้านแรงงาน โดยเฉพาะสิทธิประโยชน์ต่าง ๆ เช่น การรักษาพยาบาล ยอดเงินสะสมยามชราภาพ และการประชาสัมพันธ์กิจกรรมของรัฐบาล ก็สามารถใช้บริการผ่านแอพพลิเคชันของสํานักงานประกันสังคม SSO Connect ได้อย่างสะดวก รวดเร็ว ทุกที่ทุกเวลา โดยตั้งแต่เปิดให้บริการเมื่อ 10 เม.ย.60 มีผู้ดาวน์โหลดแล้วถึง 51,621 คน ทั้งนี้ เป็นไปตามนโยบายของรัฐบาลที่ต้องการพัฒนาระบบการให้บริการของภาครัฐด้วยเทคโนโลยีดิจิทัล เพื่อรองรับการเป็นประเทศไทย 4.0 ต่อไป”
-----------------
สํานักโฆษก
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมเป็นเจ้าภาพพระพิธีธรรมสวดพระอภิธรรมพระบรมศพพระบาทสมเด็จพระปรมินทรมหาภูมิพลอดุลยเดช
วันพฤหัสบดีที่ 12 มกราคม 2560
กระทรวงอุตสาหกรรม ร่วมเป็นเจ้าภาพพระพิธีธรรมสวดพระอภิธรรมพระบรมศพพระบาทสมเด็จพระปรมินทรมหาภูมิพลอดุลยเดช
12 มค 60 กระทรวงอุตสาหกรรม ร่วมเป็นเจ้าภาพพระพิธีธรรมสวดพระอภิธรรมพระบรมศพพระบาทสมเด็จพระปรมินทรมหาภูมิพลอดุลยเดช
วันนี้ (12 มกราคม 2560) เวลา 10.00 น. นายสมชาย หาญหิรัญ ปลัดกระทรวงอุตสาหกรรม พร้อมภริยา และคณะผู้บริหารกระทรวงอุตสาหกรรม ร่วมเป็นเจ้าภาพพระพิธีธรรมสวดพระอภิธรรมพระบรมศพพระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง
รัฐบาลไทย-ข่าวทำเนียบรัฐบาล-ยธ.หารือแก้ไขปัญหาความไม่สงบในพื้นที่จังหวัดชายแดนภาคใต้
วันพฤหัสบดีที่ 12 มกราคม 2560
ยธ.หารือแก้ไขปัญหาความไม่สงบในพื้นที่จังหวัดชายแดนภาคใต้
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมขับเคลื่อนการแก้ไขปัญหาจังหวัดชายแดนภาคใต้ของกระทรวงยุติธรรมระดับพื้นที่ ประจําปีงบประมาณ พ.ศ. ๒๕๖๐
เมื่อวันอังคารที่ ๑๐ มกราคม ๒๕๖๐ เวลา ๐๙.๓๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมขับเคลื่อนการแก้ไขปัญหาจังหวัดชายแดนภาคใต้
ของกระทรวงยุติธรรมระดับพื้นที่ ประจําปีงบประมาณ พ.ศ. ๒๕๖๐
เพื่อมอบนโยบายและแผนปฏิบัติการในการขับเคลื่อนการแก้ไขปัญหาความไม่สงบ
ในพื้นที่จังหวัดชายแดนภาคใต้
รวมทั้งรับทราบการประเมินสถานการณ์ความมั่นคงและความเคลื่อนไหวของกลุ่มผู้เห็นต่างจากรัฐ
โดยมีหัวหน้าส่วนราชการในพื้นที่จังหวัดชายแดนใต้ ๕ จังหวัด พร้อมด้วยข้าราชการ
และเจ้าหน้าที่ที่เกี่ยวข้อง เข้าร่วมฯ
ณ โรงแรมคริสตัล หาดใหญ่ จังหวัดสงขลา